Δήμος Βιλίων

Ο Δήμος Βιλίων ήταν δήμος της Δυτικής Αττικής ο οποίος λειτούργησε στο διάστημα 1946-2010 οπότε και καταργήθηκε με το πρόγραμμα Καλλικράτης. Βρισκόταν ανάμεσα στους δήμους Μεγαρέων, Μάνδρας και Ερυθρών και εκτεινόταν ανάμεσα στα όρη Κιθαιρώνας και Πατέρας και κατά μήκος των ακτών του Κορινθιακού κόλπου. Καταλάμβανε έκταση 205,8 τ.χλμ. και ο πληθυσμός του ήταν 3.215 κάτοικοι. Έδρα του δήμου ήταν τα Βίλια.

Διαίρεση
Αναλυτικά οι οικισμοί του δήμου (σε παρένθεση ο πληθυσμός σύμφωνα με την απογραφή του 2001):
 τα Βίλια [ 1.955 ]  
 η Αγία Παρασκευή [ 3 ]  
 ο Άγιος Κωνσταντίνος [ 6 ]  
 ο Άγιος Νεκτάριος [ 136 ]  
 τα Αιγόσθενα [ 320 ]  
 το Άνω Αλεποχώρι [ 54 ]  
 η Βένιζα [ 88 ]  
 το Κάτω Αλεποχώρι [ 412 ]  
 το Κρύο Πηγάδι [ 21 ]  
 η Λούμπα [ 7 ]  
 ο Μύτικας [ 6 ]  
 ο Προφήτης Ηλίας [ 35 ]  
 η Ψάθα [ 172 ]

Ιστορική εξέλιξη του δήμου
Το 1834 , μετά από Βασιλικό διάταγμα , ο Δήμος Ειδυλλίας ( Βίλια,Πόρτο Γερμενό, Ψάθα ,κοινότητα Κριεκουκίου), παίρνει τη δεύτερη θέση , δίπλα στον Δήμο Ναυπλίου , όπου αποτελούσε την πρωτεύουσα του νεοσύστατου Ελληνικού κράτους. Το 1864 με Βασιλικό διάταγμα , ο Όθων εγκρίνει την σφραγίδα του επίσημου Δήμου Ειδυλλίας. Ο δήμος Βιλίων δημιουργήθηκε το 1946 με  την αναγνώριση της προηγούμενης κοινότητας Βιλίων σε δήμο. Η κοινότητα είχε συσταθεί το 1912 και είχε προέλθει από τον παλαιότερο δήμο Ειδυλλίας. Περιλάμβανε τα Βίλια ως έδρα της και τους οικισμούς Πόρτο Γερμενό, Ψάθα και Αλεποχώρι. Το 1946 η κοινότητα αναγνωρίστηκε σε δήμο και τα επόμενα χρόνια αναγνωρίστηκαν μέσα στα όριά του νέου δήμου οι οικισμοί Άγιος Νεκτάριος, Βένιζα, Κρύο Πηγάδι, Αγιος Κωνσταντίνος, Αγία Παρασκευή και Λούμπα.Διοικητικές Μεταβολές των ΟΤΑ, Δήμος Βιλίων Ο δήμος Βιλίων στη συνέχεια παρέμεινε αμετάβλητος μέχρι τα τέλη του 2010, οπότε με την εφαρμογή του σχεδίου Καλλικράτης καταργήθηκε και συνενώθηκε στον δήμο Μάνδρας - Ειδυλλίας.

 Διατελέσαντες δήμαρχοι 
...
1967-197? Αθανάσιος Γ. Μεϊντάνης, με αναπληρωτή τον Νικόλαο Αναστ. Γεωργίου (διορισμένοι από το καθεστώς της επταετίας)
1974-1975 διορισμένος από κυβέρνηση εθνικής ενότητας.Επιθεώρησις Τοπικής Αυτοδιοικήσεως, τεύχος ΙΒ΄, Δεκέμβριος 1967, σελ. 1120.
1975-1982 Ιωάννης Γκίκας.  Δημοτικές εκλογές-Αποτελέσματα, ΕΕΤΑΑ.
1983-2002 Κωνσταντίνος Μακρυνόρης
2003-2010 Παναγιώτης Ρούσσης (τελευταίος δήμαρχος πριν συνενωθεί ο δήμος)

Παραπομπές

Εξωτερικοί σύνδεσμοι
Δήμος Βιλίων

Βίλια